open-index/open-wikipedia-markdown huggingface dataset:
Blue (cinta de 1968)

:*Iste articlo ye sobre una cinta anglo-estausunidense de western de 1968; ta atros usos, se veiga *'Blue** y **Blue (cinta)***.


***Blue*** (títol orichinal en [[Idioma anglés|anglés]], en [[Idioma aragonés|aragonés]] ***Azul***, estrenada en [[Aragón]] con o títol en [[Idioma castellano|castellano]] d***'Infierno en el río***, en aragonés ***Infierno en o río**'') ye una [[cinta]] de [[cine de western]] estrenada l'anyo [[1968]] coproducida por o [[cine estausunidense]] y lo [[cine britanico]] dirichida por [[Silvio Narizzano]] seguntes un [[guión adaptau]] por [[Meade Roberts]] y [[Ronald M. Cohen]] (basau en una historia orichinal d'o mesmo Ronald M. Cohen), con una [[banda sonora orichinal]] de [[Manos Hatzidakis]], una [[dirección de fotografía]] de [[Stanley Cortez]], una [[producción cinematografica]] de [[Judd Bernard]] y [[Irwin Winkler]] ta la [[productora cinematografica]] [[Kettledrum Production, Inc.]] y un [[elenco]] d'o cual en fan parte, entre d'atros [[actor]]s, [[Terence Stamp]], [[Joanna Pettet]], [[Karl Malden]], [[Ricardo Montalbán]], [[Anthony Costello]], [[Joe De Santis]], [[James Westerfield]], [[Stathis Giallelis]], [[Carlos East]], [[Sara Vardi]], [[Robert Lipton]], [[Kevin Corcoran]], [[Ivalou Redd]], [[Dorothy Conrad]], [[Helen Kleeb]], [[Michael Bell]], [[Wes Bishop]], [[Marian Mason]], [[Alma Beltran]], [[Sally Kirkland]], [[Peggy Lipton]], [[Jerry Gatlin]], [[William Shannon]] y [[Michael Nader]].

Ortega ye en [[1880]] un bandiu y revolucionario [[Mexico||mexicano]] con tres fillos de diferets mullers (Xavier, Manuel y Antonio), amás d'un fillo adoptau, Azul, clamau asinas por a color s'os suyos [[uello]]s. Bel día deciden atacar ranchos a l'atro canto d'a muga, en [[Texas]], en considerar que son territorios recient robaus a Mexico, y en l'ataque muere Antonio. Cuan Manuel ye [[Violacion|violando]] a Joanne, una d'as colonos estausunidenses, a Azul li fa duelo, li dispara y lo mata, chusto en o mesmo momento que un colono li diapara a él. Joanne explica a Doc, si pai, que Azul l'ha salvau, y deciden cudiar-lo dica que se recupere. Poquet a poquet s'amanan Joanne y Azul, y en ixe inte plega enta lo lugar Ortega, qui agradeixe que hagan cudiau a su filloy li demana a iste que torne con él. Cuan Azul li diz que no, Ortega menaza con destruyir o lugar y Azul decide organizar a los colonos ta resistir l'ataque que sabe que s'escayecerá.

A cinta s'ambienta en [[1880]] en [[Tamaulipas]] ([[Mexico]]) y [[Texas]] ([[Estaus Unius]]) y las suyas escenas se filmoron en [[La Sal]], [[Moab (Utah)|Moab]] y atros puestos de [[Utah]], amás d'en os [[Paramount Studios]] en [[Los Angeles]] en [[California]].

== Elenco ==


== Se veiga tamién ==
* [[Cine en 1968]].
* [[Cintas de 1968]].

== Referencias ==


== Vinclos externos ==
*  [https://www.imdb.com/title/tt0062742/ ''Blue''] en [[Internet Movie Database]].
*  [https://catalog.afi.com/Catalog/moviedetails/19334 ''Blue''] en l**American Film Institute Catalog* de l*'American Film Institute*.
*  [https://www.tcm.com/tcmdb/title/69192/enwp *Blue*] en [[TCM Movie Database]].
*  [https://www.rottentomatoes.com/m/1038599_blue *Blue''] en Rotten Tomatoes.
Campionato d'o Mundo d'Atletismo de 1993

O **Campionato d'o Mundo d'Atletismo de 1993**, estió a 4ena edición d'o Campionato d'o Mundo d'Atletismo, celebrau en a ciudat alemana de Stuttgart, dende lo 13 dica lo 22 d'agosto de 1993, estió organizau per l'Asociación Internacional de Federacions d'Atletismo (hue World Athletics) y la Federación Alemana d'Atletismo.

Las competicions se facioron en lo Neckarstadion a on i compitioron 1.689 atletas de 187 federaciones federacions nacionals. As prebas de marcha atletica y maratón se celebroron en circuitos urbanos con salida y meta en o mesmo estadio.

## Vinclos externos

*  Stuttgart 1993 seguntes World Athletics.
Lock Up (cinta de 1989)

:*Iste articlo ye sobre una cinta de drama d'acción de garcholas estausunidense estrenada en 1989; ta atros usos, se veiga *'Lock Up** y **Lock Up (cinta)***.


***Lock Up*** (títol orichinal en [[Idioma anglés|anglés]], en [[Idioma aragonés|aragonés]] ***Entorretar***, estrenada en [[Aragón]] con o títol en [[Idioma castellano|castellano]] de ***Encerrado***, en aragonés ***Clos**') ye una cinta de cine de drama d'acción d'intriga de garcholas de cine estausunidense estrenada l'anyo 1989, dirichida por John Flynn seguntes un guión orichinal de Richard Smith, Jeb Stuart y Henry Rosenbaum, con una banda sonora orichinal de Bill Conti, una dirección de fotografía de Donald E. Thorin y una producción cinematografica de Charles Gordon y Lawrence Gordon ta las productoras Carolco Pictures y White Eagle Pictures. De l'elenco d'actors d'a cinta en fan parte, entre d'atros, Sylvester Stallone, Donald Sutherland, John Amos, Sonny Landham, Tom Sizemore, Frank McRae, Darlanne Fluegel, William Allen Young, Larry Romano, Jordan Lund, John Lilla, Dean Duval, Jerry Strivelli, David Anthony Marshall y Frank Pesce.

Frank Leone ye un mecanico en Hoboken que ye engarcholau en una garchola de baixa seguredat y ye considerau un preso modelo. Ye bien amán de cumplir a suya condena, pero de rapiconte plega enta la suya garchola un grupo de guardias que lo trasladan enta una prisión d'alta seguredat, a on troba que lo director d'o centro ye Drumgoole, un viello conoixiu. Iste ha organizau o suyo traslau enta ixa garchola porque cuan Leone yera clos en a garchola que dirichiba li negó un permiso ta veyer a su pai que yera morindo y Leone se fugó, explicando a la prensa las penibles condicions d'o centro dirichiu por él, con a cual cosa a suya carrera fació sentimiento. En a nueva garchola, os guardias fan maltrato constant a Leone, y un atro preso, Chink Weber, seguindo órdens d'o director, tamién. Leone tamién fa amistat con bel uns d'os atros presos. Finalment dimpués de muitos maltractos y castigos Meissner, o capitán d'os guardias, decide que ya ye prou y prencipa a frenar os maltractos, mesmo que Braden, un d'os guardias. Tanimientres, cuan li faltan ya pocos días ta cumplir a suya condena y marchar d'a garchola, Drumgoole li prepara una trampa: un presunto preso explica que marchará a lo día siguient y li diz a Leone que li han ufriu un treballo, consistent en violar a una muller, amostrando-li la foto d'a suya esposa. Cuan ixa nueit Leone se fuga con Dallas, un atro preso amigo suyo, iste lo conduz a on l'aspera Drumgoole, ta comunicar-li que por a suya fuga li tocará cumplir encara 10 anyos mas de condena.

A cinta s'ambienta en a suya epoca actual (1989) en Hoboken y atros puestos de Nueva Jersey, y las suyas escenas se filmoron en Hoboken y Rahway (Nueva Jersey) y Culver City (California).

A cinta ha recibiu bellas nominacions a bels premios cinematograficos, encara que en iste caso no se tracta d'un feito positivo, en estar tres nominacions a los Premios Razzie.

## Elenco

## Se veiga tamién
* Cine en 1989.
* Cintas de 1989.

## Referencias

## Vinclos externos
*  ''Lock Up'' en Internet Movie Database.
Fricativa dental sonora

A **fricativa dental xorda** ye un tipo de soniu consonantico emplegau en cuantas luengas parladas. O simbolo en l'Alfabeto Fonetico Internacional que representa iste soniu ye //, y o simbolo X-SAMPA equivalent ye D.

## Caracteristicas
* Ye una consonant fricativa, lo que significa que o suyo soniu ye produciu por una turbulencia d'aire no chenerada por as cuerdas vocals, sino en a boca. Manimenos, no tien a lengüeta acanalada y o fluxo d'aire dirichiu, u as altas frecuencias d'una sibilant.
* Ye una consonant sonora, por lo que s'involucra o soniu d'a vibración d'as cuerdas vocals. Cuan as cuerdas vocals no sonen, alavez se chenera una *[[fricativa dental xorda]]*.
* A suya articulación ye dental (u interdental), lo que significa que en a suya articulación nomás s'embrecan os dients y a luenga.
* A suya articulación se fa metendo a punta d'a luenga a tamas visible entre os dients (incisivos superiors y inferiors) si ye interdental, u bien chusto dezaga d'os dients si ye nomás dental; os labios y atras partis d'a boca han d'estar relaxaus, fueras de cuan parlemos d'una co-articulación.
* En a suya forma pura, ye una consonant oral, por lo que l'aire sale por a boca y no pas por o naso.
* Ye una consonant pulmonar, por lo que l'aire d'a suya pronunciación proviene dreitament d'os polmons; no involucra l'aire almagazenau en a boca, ni ye una consonant d'o tipo "clic".

## Presencia
### En aragonés
A fricativa dental sonora ocurre en aragonés como un alofono d'o fonema /d/ (representau ortograficament con a letra *[[d]]*), cuan iste se troba entre vocals u en una posición final. Manimenos, iste soniu se produce mas que mas en pronunciacions enfaticas; l'alofono habitual en istos casos ye l'aproximant dental.

Por eiemplo, si comparamos o soniu d'a **d** en a palabra *cado* (['kä.ð̞o]) con a **d** d'a palabra *ende* (['e̞n̟.d̟e̞]), notaremos que o primero puet estar una fricativa dental sonora, u mas a sobén una aproximant dental, mientres que o segundo ye una consonant oclusiva alveolar sonora.

### Eixemplos en diferents luengas

## Referencias
The Numbers Station

***The Numbers Station*** (títol orichinal en anglés, en aragonés ***A estación d'os numeros***, estrenada en Aragón con o títol en castellano de ***Código de defensa***, en aragonés ***Codigo de defensa***) ye una cinta de cine d'intriga d'acción coproducida por o cine britanico, lo cine estausunidense y lo cine belga estrenada l'anyo 2013, dirichida por Kasper Barfoed seguntes un guión orichinal de F. Scott Frazier, con una banda sonora orichinal de Paul Leonard-Morgan, una dirección de fotografía d'Óttar Guðnason y una producción cinematografica de Sean Furst, Bryan Furst y Nigel Thomas ta las productoras Furst Films, Matador Films, Piccadilly Pictures, Atlantic Swiss Productions, Blue Lake Media Fund, Content Media Corporation y Echo Lake Entertainment: Fan parte de l'elenco d'actors d'a cinta, entre d'atros, John Cusack, Malin Åkerman, Liam Cunningham, Lucy Griffiths, Bryan Dick, Richard Brake, Joey Ansah, Finbar Lynch y Hannah Murray.

Emerson Kent ye un achent d'a Central Intelligence Agency a qui ninvían a matar a lo propietario d'un bar, qui resulta estar un ntigo achent que heba decidiu albandonar a CIA. Tanimientres, un testigo ha presenciau os feitos y Kent troba la suya alforcha y marcha enta la suya casa ta matar-lo. Cuan lo mata apareixe la filla d'o testigo, una nina, y Kent no la mata, pero lo fa lo suyo chefe, que amás apunya a Kent. En veyer ixo, decide ninviar a Kent a una oficina de numeros d'a CIA en un lugarón d'Anglaterra, a on ha de treballar con Katherine, a locutora d'a estación de radio y de qui se fa amigo. A Kent l'acoran as acordanzas d'a nina asasinada, dica que bel día atacan a estación, quedando drento d'o sector protechiu d'a mesma u d'oa asaltants, a qui Kent consigue matar. Cuan contacta con os suyos superiors, istos li dicen que como lo codigo ha quedau comprometiu ha de matar a Katherine, qui se troba ferida en una garra. Kent cura la ferida de Katherine pero cuan torna a contactar con os suyos superiors, tornan a ordenar-li que la mate. Pero Kent decide colaborar con ella ta evitar que se cumplan as 15 órdens d'asasinato que han estau ninviadas por os asaltants d'a estación y que acaba de trobar, que afectan a altos cargos d'o gubierno, incluyiu lo chefe de Kent. Porque iste para cuenta que qui li ha ordenau que la mata son os mesmos asaltants, que saben que Katherine ye la sola persona d'o mundo que puede anular as órdens d'execución.

A cinta s'ambienta en a suya epoca actual (2013) en Suffolk (Reino Uniu) y las suyas escenas se filmoron en Ipswich y Rendlesham (Suffolk) y en Essex en o Reino Uniu.

*The Numbers Station* ye una cinta que ha recibiu bella nominación a bel premio, encara que dito premio no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2013.
* Cintas de 2013.

## Referencias

## Vinclos externos
*  ''The Numbers Station'' en Internet Movie Database.
*  ''The Numbers Station'' en Rotten Tomatoes.
*  ''The Numbers Station'' en Metacritic.
Oclusiva velar sonora

A **oclusiva velar sonora** ye un tipo de soniu consonantico emplegau en cuantas luengas parladas. O simbolo en l'Alfabeto Fonetico Internacional que representa iste soniu ye //. Iste soniu ye present en o 90% d'os idiomas, incluyiu l'aragonés.

## Caracteristicas
* O suyo modo d'articulación ye oclusivo, lo que significa que se produce obstruyindo l'aire en o tracto vocal. 
* O suyo punto d'articulación ye velar, que significa que ye articulada con o postdorso d'a luenga y o velo.
* O suyo tipo de fonación ye sonoro, que significa que ye producida con vibración d'as cuerdas vocals.
* Ye una consonante oral, lo que significa que l'aire eslampa por a boca.
* Ye una consonante central, que significa que ye producida permitindo a l'aire fluyir por a metat d'a luenga, en cuentas d'os cantos.

## Presencia
### En aragonés
En aragonés iste soniu se representa:

* Con o digrafo :
** Debant d'as vocals  y : *fala*'gu**era'' (), ***gu*'ixa* ().
* Con o grafema <[[g]]>:
** Debant d'as [[vocal]]s *a*, *o* y *u* y d'as consonants liquidas r y l, y d'o digrafo palatal ll: ***g**arra* (),  *a**g**ulla* (), *chu**g**ar* (), ***g**larima* (), ***g**risa* (). En as secuencias /gwe/, /gwi/, se marca con una dieresi pa indicar que la u no fa parte d'o digrafo <gu>: *ci**g**üenya* (), *pin**g**üino* ().
** En atras posicions: *ami**g**dala* (), ***g**nostico* (), *tuare**g**'' ().

### Eixemplos en diferents luengas

## Referencias
The Lone Gun

***The Lone Gun*** (títol orichinal en anglés, en aragonés ***A pistola solitaria***, estrenada en Aragón con o títol de ***Rifle solitario***) ye una cinta de cine estausunidense de cine de western estrenada l'anyo 1954, dirichida por Ray Nazarro seguntes un guión adaptau por Don Martin y Richard Schayer (basau en una historia de L. L. Foreman), con una banda sonora orichinal d'Irving Gertz, una dirección de fotografía de Lester White y una producción cinematografica d'Edward Small ta la productora ciematografica World Films. Fan parte de l'elenco d'actors d'a cinta, entre d'atros, George Montgomery, Dorothy Malone, Frank Faylen, Neville Brand, Skip Homeier, Douglas Kennedy, Douglas Fowley, Fay Roope y Robert Wilke.

Cruze plega enta un lugar de l'ueste d'Estaus Unius y en plegar-ie se rebifa con os chirmans Moran en defensa de Fairweather, un chugador de cartas. En veyer as suyas capacidaz li ufren un treballo como "sheriff" d'o lugar, en veyer que ye capable de rebifar-se con os Moran, conoixius chenebriceros d'a redolada. Ha acceptau o treballo encara que no ye la primer vegada que lo fa, anque la vegada anterior decidio marchar en no trobar o refirme d'os habitants a lo mantenimiento de l'orden. Bien luego descubre que lo vacumen que desapareixe d'o lugar marcha enta lo rancho propiedat d'os chirmans Cass y Charlotte Downing, y que Cass ha acceptau diners d'os Moran ta deixar que los suyos animals robaus s'amaguen en o rancho. Pero cuan Cass preba de ganar en o chuego los 3.000 dólars que amenista tornar a los Moran, Fairweather fa trampas ta aduyar-lo, y los Moran asasinan a Cass, fendo-lo con una pistola propiedat de Fairweather ta incrminar-lo falsament. Cruze se veye obligau a zarrar-lo en a garchola pero los Moran lo liberan ta fer-lo servir como cibo ta asasinar a Cruze.

A cinta s'ambienta en bel momento indeterminau d'o sieglo XIX en bel puesto indeterminau de l'ueste d'Estaus Unius, y las suyas escenas se filmoron en localizacions de California, incluyindo-ie Los Angeles.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''The Lone Gun'' en Internet Movie Database.
*  ''The Lone Gun'' en TCM Movie Database.
Lista d'as 100 cintas d'a nuestra vida d'o diario "El Mundo"

Ista ye la **lista d'as 100 cintas d'a nuestra vida d'o diario "El Mundo"**, que publicó lo periodico espanyol *[[El Mundo]]* l'anyo 2002 y que pretendeba seleccionar as 100 cintas (en realidat 150) que millor recullisen a vida d'o sieglo XX.

A lista ye formada por dos parts diferenciadas: d'una man as pimeras 50 cintas, esleyidas por criticos d'ixe mesmo diario; y, d'atra man, 100 cintas seleccionadas por os lectors d'o diario a traviés d'una votación.

## D'1 a 10

## D'11 a 20

## De 21 a 30

## De 31 a 40

## De 41 a 50

## De 51 a 60

## De 61 a 70

## De 71 a 80

## D'81 a 90

## De 91 a 100

## De 101 a 110

## De 111 a 120

## De 121 a 130

## De 131 a 140

## De 141 a 150

## Referencias
The Rising Hawk

***The Rising Hawk*** (títol orichinal en anglés, en aragonés ***O falcón que s'enlaira***, estrenada en Aragón con o títol d***'El vuelo del halcón***, en aragonés ***O vuelo d'o falcón***) ye una cinta de cine de drama historico d'acción coproducida por o cine ucrainés y lo cine estausunidense estrenada en 2019, dirichida por Akhtem Seitablayev seguntes un guión adaptau por Rich Ronat y Yaroslav Voytseshek (basau en a novela  *[[Zakhar Berkut]]*, que heba publicau Ivan Franko l'anyo 1883), con una banda sonora orichinal de Josh Atchley, una dirección de fotografía de Yuriy Korol, una producción cinematografica d'Egor Olesov, John Wynn, Raja Collins, Yuriy Karnovsky, Nathan Moore y Jeff Rice ta las productoras Kinorob y CinemaDay y un elenco formau por, entre d'atros actors, Robert Patrick, Tommy Flanagan, Alison Doody, Poppy Drayton, Alex MacNicoll, Rocky Myers, Alina Kovalenko, Oliver Trevena, Oleh Voloshchenko, Andriy Isayenko y Erzhan Nurymbet.

En o sieglo XIII, Zakhar Berkut y su muller Rada dirichen un lugarón en os Carpatos, en l'actual Ucraína. Levan una vida bien tranquila, pero la suya gratal existencia se veye menazada por Boroldai, un khan mongol que decide ninviar a los suyos exercitos enta l'ueste. Zakhar y Rada ninvían a sus dos fillos a demanar aduya a Tugar Vovk, un boyar colaborador d'o rei Daniel de Galitzia. Mientres o viache, Maksym troba a Myroslava, filla de Tugar, y toz dos colaboran ta salvar-se de periglos, y como consecuencia accepta aduyar a Zakhar y a lo suyo lugar, pero tamién demana a Maksym que cese las suyas relacions con a suya filla.

A cinta s'ambienta en o sieglo XIII en l'actual oblast de Zakarpattia en Ucraína, y las suyas escenas se filmoron en Kiev y en o mencionau oblast de Zakarpattia.

*The Rising Hawk* ha recibiu bels premios y nominacions, ebcara que garra d'éls no perteneixe a los premios cinematograficos mas conoixus u destacaus.

## Elenco

## Se veiga tamién
* Cine en 2019.
* Cintas de 2019.

## Referencias

## Vinclos externos
*  ''The Rising Hawk'' en Internet Movie Database.
*  ''The Rising Hawk'' en Box Office Mojo.
Aproximant lateral alveolar

A consonant **aproximant lateral alveolar** ye un tipo de soniu consonantico emplegau en bellas luengas parladas. O simbolo que la representa en l'Alfabeto Fonetico Internacional ye «», y o suyo simbolo X-SAMPA equivalent ye «l». Ye a consonant lateral mas comuna en os idiomas. 

## Caracteristicas
* A suya forma d'articulación ye aproximant, lo que significa que se produce con un articulador amán d'atro, pero sin que se reduzca a ubertura dica o punto en que se produzca una turbulencia d'aire audible, como en as fricativas.
* Ye una consonant alveolar, lo que significa que s'articula bien con l'apice u a lamina d'a luenga -seguntes siga apical u laminal- contra o redople alveolar.
* Ye un fonema sonoro, lo que significa que as cuerdas vocals vibran mientres l'articulación d'o fonema.
* Ye una consonant oral, lo que significa que se permite que l'aire eslampe a traviés d'a boca y no a traviés d'o naso.
* Se tracta d'una consonant lateral, lo que significa que o fluxo d'aire pasa a o largo d'os costaus d'a luenga.

## Presencia
### En aragonés
En l'aragonés s'escribe seguntes os regles de l'AAL con o grafema : ***l'''amín'' ([la'min]), ***l**aso'' ([la'so]), ***l*'una* ([lu'na]), ***l**upia* ([lu'pi.a]), ***l**evar* ([le'βar]), ***l**ucana* ([lu'ka.na]), ***l**apo* ([la'po]), ***l**iviano* ([li'βja.no]), ***l**uenga* (['lwɛŋ.ga]), ***l**o**l**o* (['lo.lo]), ***l**oza* (['lo.θa]), *fi**l**o* (['fi.lo]), *coba*l*to* ([ko'βal.to]), *fe**l**ce* (['fel.θe]), *to**l**a* (['to.la]), *toza**l*** ([to'θal]), *estre**l*** ([es'tɾel]), *po**l**a* (['po.la]), *a**l**zar*([al'θar]), *emp**l**ir* ([em'pliɾ]), *p**l**aza* (['pla.θa]), *c**l**au* (['klaw]), *f**l**ama* (['fla.ma]), *p**l**orar* ([plo'ɾar]), *p**l**ano* (['pla.no]), *g**l**an'' ([ɡlan]).

### Eixemplos en diferents luengas

## Referencias
Campionato d'o Mundo d'Atletismo de 1995

O **Campionato d'o Mundo d'Atletismo de 1995**, estió a 5ena edición d'o Campionato d'o Mundo d'Atletismo, celebrau en a ciudat sueca de Gotemburgo, dende lo 5 dica lo 13 d'agosto de 1995, estió organizau per l'Asociación Internacional de Federacions d'Atletismo (hue World Athletics) y la Federación Sueca d'Atletismo.

Las competicions se facioron en lo Estadio Ullevi a on i compitioron 1.804 atletas de 191 federacions nacionals. As prebas de marcha atletica y maratón se celebroron en circuitos urbanos con salida y meta en o mesmo estadio.

## Vinclos externos

*  Gotemburgo 1995 seguntes World Athletics.
Campionato d'o Mundo d'Atletismo de 1997

O **Campionato d'o Mundo d'Atletismo de 1997**, estió a 6ena edición d'o Campionato d'o Mundo d'Atletismo, celebrau en a ciudat Griega d'Atenas, dende l'1 dica lo 10 d'agosto de 1997, estió organizau per l'Asociación Internacional de Federacions d'Atletismo (hue World Athletics) y la Federación Griega d'Atletismo.

Las competicions se facioron en lo Estadio Olímpico d'Atenas a on i compitioron 1.882 atletas de 198 federacions nacionals. As prebas de marcha atletica y maratón se celebroron en circuitos urbanos con salida y meta en o mesmo estadio pa la marcha y en lo Estadio Panathinaiko pa la maratón.

## Vinclos externos

*  Atenas 1997 seguntes World Athletics.
Herbert Jamison

**Herbert Brotherson Jamison**, mas conoixiu como **Herbert Jamison**, naixiu de Peoria, Illinois lo 17 de setiembre de 1875
y muerto en o mesmo puesto lo 22 de chunio de 1938, estió un atleta estadounidense que compitió en os Chuegos Olimpicos d'Atenas de 1896 en a preba de 400 metros lisos.

Jamison yera un velocista regulero y no podió partecipar en os Chuegos Olimpicos en a suya millor preba, os 200 metros lisos, porque no yera en o programa olimpico d'atletismo, por lo que tenió que partecipar en 400 metros lisos en a que obtenió la medalla de plata. Ganó la suya serie de clasificación preliminar con récord olimpico con un tiempo de 56,8 segundos, lo cual le clasificó pa la final. En esta amilloró lo suyo tiempo dica aconseguir rematar la cursa en 55,2 segundos, feito que no sirvió pa bater a lo suyo compatriota Tom Burke, ganador d'a final con 54,2 segundos y superando tamién o suyo récord olimpico.

En 1897 Jamison se graduó en a Universidat de Princeton y s'incorporó a lo negocio familiar de productos pa l'agricultura. Siet anyos mas tarde  fundó una achencia de seguranza en o suya ciudat natal, en a cuala remanió dica la suya muerte.

## Vinclos externos
 Herbert Jamison seguntes a Olympedia.
Thompson 1880

***Thompson 1880*** (títol orichinal, estrenada en Aragón con ixe mesmo títol) ye una cinta de cine de western (un "spaghetti western") coproducida por o cine italiano y lo cine espanyol estrenada l'anyo 1966, dirichida por Guido Zurli seguntes un guión adaptau por Jesús Balcázar (basau en una historia d'Enzo Gicca), con una banda sonora orichinal de Marcello Gigante, una dirección de fotografía de Franco Villa y Víctor Monreal y una producción cinematografica d'Alfonso Balcázar y Franco Mannocchi ta las productoras Profilms y Balcázar. Fan parte de l'elenco d'actors d'a cinta, entre d'atros, Jorge Martín, Gia Sandri, José Bódalo, Gordon Mitchell, Paul Müller, Aïché Nana, Consalvo Dell'Arti, Nino Nini, Ignazio Spalla (acreditau como Pedro Sanchez), Pat Basil, Osiride Pevarello y Giovanni Petrucci.

En a ciudat de Desert Spring en l'anyo 1880, i plega lo choven Ray, qui troba que la ciudat ye en mans d'un criminal y la suya banda, que extorsionan y menazan a toz os habitants d'a redolada, amás de dirichir una botiga con pres abusivos, con o beneficio adicional de que los productos que venden lo lis han costau nada, en haber-los robau a los comerciants honraus d'a ciudat antis mesmo de que pleguen en as mans d'os suyos propietarios. Ray decide luitar contra ixe abuso, en emplegando un arma d'a suya invención.

A cinta s'ambienta en 1880 en bel puesto indeterminau de l'ueste d'Estaus Unius.

## Elenco

## Se veiga tamién
* Cine en 1966.
* Cintas de 1966.

## Referencias

## Vinclos externos
*  ''Thompson 1880'' en Internet Movie Database.
Ronald MacDonald (atleta)

**Ronald John MacDonald**, conoixiu esportivament como **Ronald MacDonald** y naixiu de Fraser's Grant, Condau de Antigonish, Nueva Escocia  lo 19 de setiembre de 1874 y muerto en Antigonish, Nueva Escocia lo 3 de setiembre de 1947 estió un atleta canadiense especializau en prebas de larga distancia.

Ye conoixiu como lo ganador d'o segundo Maratón de Boston en l'anyo 1898. Dos anyos dimpués estió uno d'os 13 corredors que prencipioron a cursa d'a maratón aconsiguindo terminar a cursa en 6ena u 7ena posición con un tiempo desconoixiu. Dimpues d'a suya vida esportiva estió un exitoso medico en Nueva Escocia.

## Vinclos externos
*  De Wael, Herman. ''Herman's Full Olympians: Athletics 1900".
*  Ronald MacDonald en os Chuegos Olimpicos.
Índex de desarrollo humano

L**'índex de desarrollo humano** (**IDH**) ye un indicador, elaborado por o Programa d'as Nacions Unidas pa o Desarrollo (PNUD), que s'utiliza pa clasificar a os países en tres livels de desarrollo humano. L'índex ye compuesto por l'asperanza de vida, a educación (tasa d'alfabetización, tasa bruta de matriculación en diferents livels y asistencia neta) y indicadors d'ingreso per capita. Un país obtiene un IDH mas alto cuan l'asperanza de vida ye mayor, o livel de educación ye mayor y l'ingreso nacional bruto INB (PPA, u paridaz de poder adquisitivo) per capita ye mayor. Fue desarrollau por un equipo liderau por l'economista Amartya Sen.

L'informe sobre desarrollo humano de 2010 ficó un índex de desarrollo humano achustau por desigualdat (IDHD). Encara que o l'IDH simple contina estando útil, PNUD afirma que «l'IDHD ye o livel real de desarrollo humano (que representa a desigualdat), mientres que l'IDH puet veyer-se como un índex de desarrollo humano 'potencial' (u o livel maximo d'IDH) que podría lograr-se si no i hese desigualdat.»

L'índex se basa en l'enfoque de desarrollo humano, desarrollau por Mahbub ul Haq, a sobén enmarcau en termins de si as personas pueden «estar» y «fer» cosas deseyables en a suya vida. Os eixemplos incluyen estar bien alimentau, protechiu, sano y actividaz como treballar, educar-se, votar y fer parti d'a vida comunitaria. A libertat d'elección ye fundamental: belún que esliche tener a tripa lasa (como mientres un achunada relichiosa) ye diferent de belún que tien fambre porque no puet permitir-se crompar birolla u porque o país ye en una fambrera.

L'índex no para cuenta de cualques factors, como a riqueza neta per capita u a relativa calidat d'os productos en un país. Ista situación fa baixar a clasificación de beluns d'os países mas abanzaus, como os miembros d'o G7 y atros.

## Referencias

## Vinclos externos
*  Informe sobre desarrollo humano 2013.
*  Informe sobre desarrollo humano 2010, 2009, 2008-2007.
*  Informe sobre desarrollo humano 2005.
*  Informe sobre desarrollo humano 2007 (ONU).
*  Informes sobre desarrollo humano, con datos de 2014.
País desarrollau

Un **país desarrollau**, en cheneral, ye un país que poseye un alto livel de vida (un alto desarrollo humano). Un d'os indicadors mas emplegaus pa considerar a un país como «desarrollau» ye l'índex de desarrollo humano (IDH). Dito índex contimpara a riqueza, a educación y a sanidat. Unatro indicador que predomina en a definición de países desarrollaus ye lo que o Fondo Monetario Internacional (FMI) estableixe, como marguins per capita de países desarrollaus, que van dende os 20 000 USD per capita (nominal), y en o caso d'o per capita PPA (paridat poder adquisitivo) va dende 22 000 USD en enta debant, con lo que se denominaría como países con economías abanzadas seguntes o FMI, y países d'ingresos altos seguntes o Banco Mundial, y evidenciaría una economía desarrollada pa cada país en particular chenerando como consecuencia un alto livel de vida.

## Referencias
Villa Rides

***Villa Rides*** (títol orichinal en anglés, en aragonés ***Villa cabalga***, estrenada en Aragón con iste segundo títol) ye una cinta de cine estausunidense de cine de western belico estrenada l'anyo 1958, dirichida por Buzz Kulik seguntes un guión adaptau por Robert Towne y Sam Peckinpah (basau en una historia de William Douglas Lansford basada a a vegada en *Pancho Villa*, de William Douglas Lansford), con una banda sonora orichinal de Maurice Jarre, una direcció de fotografía de Jack Hildyard y una producción cinematografica de Ted Richmond ta la productora cinematografica Paramount Pictures. Conta con un elenco d'o cual en fan parte, entre d'atros actors, Yul Brynner, Robert Mitchum, Maria Grazia Buccella, Charles Bronson, Herbert Lom, Robert Viharo, Frank Wolff, Alexander Knox, Diana Lorys, Robert Carricart, Fernando Rey, José María Prada, Antoñito Ruiz, Jill Ireland, Seyyal Taner, Regina de Julián y Andrés Monreal.

En os anyos 1910 mientres a Revolución mexicana, Lee Arnold ye un piloto estausunidense que transporta armas ta l'exercit mexicano. Como conscuencia d'una avería d'o suyo avión ha de remanir en tierra bels días y ixo li fa conoixer dos diferents opinions sobre lo rebel Pancho Villa: ta l'exercito ye un bandiu, ta lo pueblo, un heroi. S'alocha en casa d'o ferrero que ha de reparar o suyo avión, pero de rapiconte plegan en o lugar soldaus mexicanos, que violan a la filla d'o ferrero y dimpués enforcan a bels habitants, entre éls a lo ferrero. Pero bien luego tamién plegan os soldaus de Pancho Villa, que redotan a las tropas regulars y dimpués fan un chuego ta matar un a un a los soldaus rendius. Arnold, cuan Villa sabe que traficaba armas ta l'exercito, lo tracta como a los soldaus, pero logra salvar a suya vida cuan explica que con o suyo avión puet aduyar a Villa, prencipiamdo asinas un contacto mas directo con os rebels y con o propio Villa, de quien se converte en una mena de consellero independient y a qui aduya a ganar bellas batallas. Sindembargo, Villa buen luego topa con o cheneral Victoriano Huerta, oficialment subordinau a lo president Francisco Madero pero que en realidat ye preparando un golpe d'estau contra Madero ta substituyir-lo en a presidencia. Finalment, mesmo Villa que Arnold cayen presoneros de Madero dimpués que iste haiga feito lo suyo golpe d'estau.

A cinta s'ambienta en Mexico y en El Paso (Texas) en os Estaus Unius, y las suyas escenas se filmoron en  El Casar (Castiella-La Mancha) y Madrit (Comunidat de Madrit) en Espanya y en Ciudad Obregón (Sonora), Guanajuato (Guanajuato) y en os estaus de Chihuahua y Durango en Mexico, amás d'en os Paramount Studios en Los Angeles (California) en os Estaus Unius.

## Elenco

## Se veiga tamién
* Cine en 1958.
* Cintas de 1958.

## Referencias

## Vinclos externos
*  ''Villa Rides'' en Internet Movie Database.
*  ''Villa Rides'' en TCM Movie Database.
*  ''Villa Rides'' en l**[[American Film Institute Catalog]]'' de l**American Film Institute''.
Texas Rangers (cinta)

:*Iste articlo ye sobre una cinta estausunidense de cine de western estrenada l'anyo 2001; ta atros usos, se veiga *'Texas Rangers (desambigación)***.


***Texas Rangers*** (títol orichinal en [[Idioma anglés|anglés]], en [[Idioma aragonés|aragonés]] ***Rangers de Texas**', estrenada en Aragón con o suyo títol orichinal) ye una cinta de cine estausunidense de cine de western estrenada l'anyo 2001, dirichida por Steve Miner seguntes un guión adaptau por Scott Busby, Martin Copeland y John Milius (basau en *Taming the Nueces Strip: The Story of McNelly's Ranger*, de George Durham), con una banda sonora orichinal de Trevor Rabin, una dirección de fotografía de Daryn Okada y una producción cinematografica de Frank Price, Alan Griesman, Bob Weinstein y Harvey Weinstein ta las productoras Greisman Productions, Larry Levinson Productions y Price Entertainment. Fan parte de l'elenco d'actors d'a cinta, entre d'atros, James Van Der Beek, Dylan McDermott, Usher Raymond, Ashton Kutcher, Robert Patrick, Rachael Leigh Cook, Leonor Varela, Randy Travis, Jon Abrahams, Matt Keeslar, Vincent Spano, Marco Leonardi, Tom Skerritt y Alfred Molina.

Es esclatar a Guerra Civil d'os Estaus Unius, os Rangers de Texas se disuelven, en partecipar os suyos miembros en a guerra. 10 anyos dimpués de rematar, o gubernador de Texas demana a lo suyo antigo chefe, Leander McNelly que la reactive ta poder fer front a la situación en o sud de Texas en a muga con Mexico. A la vegada, Lincoln Rogers Dunnison veye cómo John King Fisher asalta lo suyo grupo y mata a su pai, su mai y su chirmana y lis roba su ganau. Bien luego troba a George Durham, que feba parte d'un grupo que trasladaba vacumen que ha estau asasinau y lis han robau tamién os animals. Toz dos marchan ta alistar-se en os Rangers. Son admitius en os Rangers y prencipian a suya formación, en una epoca bien dura de luita contra los bandius.

A cinta s'ambienta en Texas mientres os anyos 1870, y las suyas escenas se filmoron en o estau de Durango en Mexico y en Brooks, Claresholm y Drumheller (Alberta, Canadá).

## Elenco

## Se veiga tamién
* Cine en 2001.
* Cintas de 2001.

## Referencias

## Vinclos externos
*  ''Texas Rangers'' en Internet Movie Database.
*  ''Texas Rangers'' en Box Office Mojo.
*  Kevin Thomas: ''Solid Cast Drives the Action in "Rangers"'' en *[[Los Angeles Times]]*, 3 d'aviento de 2001.
Lista d'a "Colección cine de oro" d'"El País"

Ista ye la **lista d'a "Colección cine de oro"**, una colección de 70 cintas que se vendeban en formato devedé como suplemeto d'o diario *[[El País]]* en l'anyo 2004.

## D'1 a 10

## D'11 a 20

## De 21 a 30

## De 31 a 40

## De 41 a 50

## De 51 a 60

## De 61 a 70

## Referencias
Hang 'Em High

***Hang 'Em High*** (títol orichinal en anglés, en aragonés ***Cuelga-los en l'alto***, estrenada en Aragón con o títol en castellano de ***Cometieron dos errores***, en aragonés ***Cometioron dos errors***) ye una cinta de cine estausunidense de cine de western estrenada l'anyo 1968, dirichida por Ted Post seguntes un guión orichinal de Leonard Freeman y Mel Goldberg, con una banda sonora orichinal de Dominic Frontiere, una dirección de fotografía de Richard H. Kline y Leonard J. South, una producción cinematografica de Leonard Freeman ta las productoras Leonard Freeman Productions y The Malpaso Company, y un elenco d'actors a lo cual perteneixen, entre d'atros, Clint Eastwood, Inger Stevens, Ed Begley, Pat Hingle, Ben Johnson, Charles McGraw, Ruth White, Bruce Dern, Alan Hale Jr., Arlene Golonka, James Westerfield, Dennis Hopper, L.Q. Jones, Mark Lenard, Michael O'Sullivan, Joseph Sirola, James MacArthur, Bob Steele, Bert Freed, Russell Thorson, Ned Romero, Jonathan Lippe, Rick Gates, Bruce Scott, Roy Glenn y Michael Lembeck.

Jed Cooper acaba de mercar vacumen y lo ye tresladando, pero de rapiconte apareixe un grupo d'hombres que l'acusan d'haber asasinau a l'anterior propietario d'os animals haber robau lo rabanyo y l'enforcan. Atamas d'ixo, lo troba encara vivo un achent d'a lei que conduz un grupo de presos y lo leva con él a presencia d'o chuez Adam Fenton. Troban a lo verdadero culpable de l'asasinato y lo robo y liberan a Cooper, a la vegada que lo chuez li ufre de treballar ta la Chusticia. Accepta, encara que queda advertiu que no busque vengar-se d'os hombres que l'enforcoron, que puet arrestar-los pero omás que ta deixar-los a disposición d'o chue que los chuzgará. Bien luego destaca por as suyas aptituz en o suyo nuevo treballo, a la vegada que finalment localiza a on se troban os hombres que l'enforcoron y que resultan estar bien situaus y respectaus en a suya comunidat. En primeras preban de subiornar-lo, pero cuan refusa lo suborno, una part d'o grupo deciden matar-lo, encara que nomás consiguen que deixar-lo feriu. Qui lo cudia mientres se recupera ye Rachel Warren, una muller vídua que busca a los hombres que asasinoron a lo suyo mariu y dimpués la violoron a ella.

A cinta s'ambienta en 1889 en Oklahoma, y las suyas escenas se filmoron en Quartzsite y atras localizacions en Arizona, en Thousand Oaks en California y tamién en Doña Ana, Las Cruces y atras localizacions en Nuevo Mexico, amás d'en os Metro-Goldwyn-Mayer Studios en Culver City (California).

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos

*  ''Hang 'Em High'' en Internet Movie Database.
*  ''Hang 'Em High'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/17576/enwp *Hang 'Em High*] en [[TCM Movie Database]].
*  [https://www.rottentomatoes.com/m/hang_em_high *Hang 'Em High''] en Rotten Tomatoes.
Louis Adler

**Salomon Louis Adler** naixiu de Londres lo 22 de setiembre de 1875 y muerto en Saint-Maur-des-Fossés lo 15 de chunio de 1942 estió un atleta francés d'orichen britanico. 

Estió miembro d'a sección d'atletismo d'o Stade Français y amaneixe como participant en os Campeonatos de Francia d'Atletismo a partir de 1895, an estió finalista en brinco d'altaria y en 1896 subcampeón en tirada de peso dezaga de Émile Torchebœuf. 
Segúntes o COI estió parte de l'equipo olimpico francés en os Chuegos Olimpicos de verano de 1896 celebraus en Atenas, pero no participó en as competicions en as cualas yera inscrito (100 metros, brinco d'altaria, tirada de peso y tirada de disco). Cualques fuents reforzan la ideya que estubo inscrito en ixas prebas pero que no participó per que no yera en París en ixas calendatas.

## Vinclos externos
*  Biografía de Louis Adler en Olympedia.
Bonnie Bedelia

**Bonnie Bedelia** (nombre artistico de **Bonnie Bedelia Culkin**), naixida de Nueva York (Nueva York, Estaus Unius) o 25 de marzo de 1948, ye una actriz estausunidense, activa en o cine estausunidense dende finals d'os anyos 1950 y con cuantos premios y nominacions recibius mientres a suya carrera interpretativa. Ye chirmana de l'avtor Kit Culkin y tía d'os actors Macaulay Culkin, Kieran Culkin y Rory Culkin.

D'entre la suya filmografía, pueden mencionar-se las suyas interpretacions en bellas cintas como *[[They Shoot Horses, Don't They? (cinta)|They Shoot Horses, Don't They?]]* (1969, Sydney Pollack), *[[Between Friends (cinta de 1973)|Between Friends]]* (1973, Donald Shebib), *[[Heart Like a Wheel (cinta)|Heart Like a Wheel]]* (1983, Jonathan Kaplan), *[[The Boy Who Could Fly]]* (1986, Nick Castle), *[[Die Hard]]* (1988, John McTiernan), *[[Fat Man and Little Boy (cinta)|Fat Man and Little Boy]]* (1989, Roland Joffé), *[[Die Hard 2]]* (1990, Renny Harlin), *[[Presumed Innocent (cinta)|Presumed Innocent]]* (1990, Alan J. Pakula), *[[Bad Manners (cinta de 1997)|Bad Manners]]* (1997, Jonathan Kaufer), *[[A Very Sordid Wedding]]* (2017, Del Shores), u *[[The Hill (cinta de 2023)|The Hill]]* (2023, Jeff Celentano).

## Premios
Bonnie Bedelia recibió una nomonación a lo Premio Globo d'Oro a la Millor Actriz Dramatica en 1984 mientres a 41<sup>ena</sup> edición d'os Premios Globos d'Oro por a suya interpretación de Shirley Roque en *[[Heart Like a Wheel (cinta)|Heart Like a Wheel]]*, una cinta dirichida por Jonathan Kaplan.

## Filmografía
### Cintas

### Series de televisión

## Referencias

## Vinclos externos

*  Bonnie Bedelia en Internet Movie Database.
*  Bonnie Bedelia en Internet Broadway Database.
Absolon (cinta)

:*Iste articlo ye sobre una cinta d'intriga de ciencia-ficción angloestausunidense estrenada en 2003; ta atros usos, se veiga *'Absolon***.


***Absolon**' (títol orichinal, estrenada en Aragón con ixe mesmo títol) ye una cinta de cine d'intriga d'acción de ciencia-ficción coproducida por o cine britanico y lo cine canadiense, estrenada l'anyo 2003, dirichida por David Barto seguntes un guión orichinal de Brad Mirman, con una banda sonora orichinal de Gary Koftinoff, una dirección de fotografía d'Unax Mendía y Curtis Petersen, una producción cinematografica de Jamie Brown ta las productoras GFT Absolon Films, Inc. y Studio Eight Absolon Films, Ltd. y un elenco formau por Christopher Lambert, Lou Diamond Phillips, Kelly Brook, Ron Perlman, Roberta Angelica, Trevor Smith, James Kidnie y Neville Edwards, entre d'atros actors.

En 2010 un virus heba afectau a toda la población d'o mundo matando a la metat d'a población. Ta sobrevivir, s'amenista una medecina clamada "Absolon", que fabrica una empresa propiedat de Murchison. Cuan un d'os cientificos que investigan sobre lo virus muere asasinau, asignan a invesigación a lo policía Norman Scott, qui bien luego descubre una conspiración que involucra a lo cientifico asasinau. Li inchectan una dosi parcial d'una medecina en a que treballaba ixe cientifico, pero bien luego se ye obchecto d'una persecución por uns asasinos, y fuye chunto con Claire, colaboradora d'o cientifico asasinau. Poco dimpués descubr que qui lo persigue son farutes pagaus por Murchison, que en realidat son en busca d'a suya sangre, a on se i troba la cura d'o virus en a que yera treballando lo cientifico asasinau.

A cinta s'ambienta en o futuro en bel puesto indeterminau y las suyas escenas se filmoron en Toronto (Ontario) en Canadá, Los Angeles (California) en Estaus Unius y Londres (Gran Londres) en o Reino Uniu.

## Elenco

## Se veiga tamién
* Cine en 2003.
* Cintas de 2003.

## Referencias

## Vinclos externos
*  ''Absolon'' en Internet Movie Database.
*  ''Absolon'' en Rotten Tomatoes.
País menos desarrollau

Un **país menos desarrollau** u **país subdesarrollau** ye, seguntes a definición utilizada en as Nacions Unidas, que creyó o termin en 1971, un país que tien os indicadors socioeconomicos mas baixos, especialment en l'índex de desarrollo humano (IDH) y reúnen os tres criterios siguients:
* Baixa renta per capita: tres anyos de meya inferior a 905 dólars estausunidenses, habendo-se de superar os 1.086 pa superar a condición de *menos desarrollau*.
* Febleza en recursos humanos: comprobada con os indicadores de nutrición, salut, educación y alfabetización d'adultos.
* Vulnerabilidat economica: producida por a inestabilidat d'a producción agricola, d'as exportacions de biens y servicios, a concentración en a exportación de bellas mercancías —monocultivos—, a escasa importancia economica d'as actividaz no tradicionals —economía de subsistencia—, as dificultaz consiguients a la chicota escala d'o mercau nacional y as empresas u a repetición de desastres naturales, guerras u conflictos internos que causen desplazamientos masivos d'a población.

Mientres a zaguera revisión d'Estaus Unius (2003),) se definió o termin como os países que cumpliban os tres criterios, un d'os cuals yera una estimación persistent (tres anyos de meya) de PNB per capita menor de 750 dólars. Se excluyiban os países con poblacions superiores a 75 millons d'habitants.

L'Alto Representant d'as Naciones Unidas pa os Países Menos Desarrollaus (en anglés *The United Nations Office of the High Representative for the Least Developed Countries, Landlocked Developing Countries and Small Island Developing States*) coordina a politica d'as Nacions Unidas pa istos países, y proporciona servicios para éls.

Ueito países podioron salir d'ista lista, estando o zaguero Sant Tomé y Prencipe en 2024. O primero estió Botsuana en 1994.

## Referencias

## Vinclos externos
*  LDCs: Least Developed Countries, Landlocked Developing Countries, and Small Island Developing States
*  World Trade Organisation Launches Trade Initiative for Least Developed Countries
*  Office of the High Representative for the Least Developed Countries, United Nations
*  United Nations List of LDC's
*  Being least developed
Nasal palatal sonora

A **nasal palatal sonora** ye un soniu consonantico present bels idiomas. O simbolo en l'Alfabeto Fonetico Internacional que representa iste soniu ye , y o simbolo X-SAMPA equivalent ye J. O símbolo AFI ye una letra *n* minuscla con una cola que apunta enta a ezquierda y sale d'o piet ezquierdo. Iste simbolo  no ha de confundir-se con , o simbolo d'a nasal retroflexa; ni con , o símbolo d'a nasal velar.

## Caracteristicas
* O suyo punto d'articulación ye palatal, lo que significa que s'articula metendo a parti meya u posterior d'a luenga contra o paladar richido.
* Ye un fonema sonoro, lo que significa que as cuerdas vocals vibran mientres l'articulación d'o fonema.
* Ye una consonant nasal, lo que significa que l'aire eslampa a traviés d'o naso.
* Ye una consonant central, lo que significa que ye producida deixando a l'aire fluyir por dencima d'a luenga, en cuentas de por os cantos.
* Ye una consonant pulmonica, lo que significa que ye articulada empentando l'aire d'os polmons a traviés d'o tracto vocal, como en a mayoría d'os sonius d'a parla.

## Presencia
### En aragonés
En l'aragonés s'escribe de forma referencial seguntes os regles de l'AAL con o digrafo , encara que tamién se considera normativa a escritura con o grafema : *si*'ny**al'' ([si’ɲal]), ''caba**ny**era'' ([kaβa’ɲeɾa]), ***ny*'apir* ([ɲa’piɾ]), *bo**ny*** ([boɲ]) u *si**ñ**al* ([siˈɲal]), *caba**ñ**era* ([kaβaˈɲeɾa]), ***ñ**apir* ([ɲaˈpiɾ]), *bo**ñ**'' ([boɲ]).

### Eixemplos en diferents luengas

## Referencias
Vocal zarrada anterior no arredondiada

A **vocal zarrada anterior no arredondiada** ye un soniu vocalico emplegau en cuasi todas as luengas parladas. O simbolo en l'Alfabeto Fonetico Internacional ye ⟨i⟩, y o símbolo X-SAMPA equivalent ye i.

## Caracteristicas
* A suya ubertura ye zarrada, lo que significa que a luenga se sitúa tan cerca como siga posible d'o paladar sin creyar una constricción que se pueda calificar como consonant.
* A suya localización ye anterior, lo que significa que a luenga se sitúa lo mas abant posible en a boca sin creyar una constricción que se pueda calificar como consonant.
* No ye arredondiada, lo que significa que os labios no s'abocinan.

## Presencia
### En aragonés
En aragonés existe iste fonema y se representa con o grafema  en todas as suyas realizacions: ***i'''bón'' ([i’βon]), ***i**xo'' ([’iʃo]), ***i*'nte* ([’in te]), *mu**i**r* ([mu’iɾ]), *pa**i*** ([pai̯]), *ve**i**go* ([’bei̯ɣo]), *mu**i**to* ([’mui̯to]), *fo**i**'' ([foi̯]).

### Eixemplos en diferents luengas

## Se veiga tamién
* Aproximant palatal sonora.

## Referencias
Vocal zarrada posterior arredondiada

A **vocal zarrada posterior arredondiada** ye un soniu vocalico emplegau en muitas as luengas parladas. O simbolo en l'Alfabeto Fonetico Internacional ⟨u⟩ y o simbolo X-SAMPA equivalent ye&nbsp;`u`.

En a mayoría d'os idiomas, ista vocal arredondiada se prenuncia con os labios protruius ('endolabial'). Manimenos, en bels casos os labios son comprimius ('exolabial').

A vocal zarrada posterior arredondiada ye casi identica en os suyos rasgos foneticos a la aproximant labiovelar . A  alterna con a  en bels idiomas, como o francés y en diftongos de belatros idiomas. A  con o signo diacritico no silabico y a  s'emplegan en diferents sistemas de transcripción pa representar o mesmo soniu.

## Caracteristicas
* A suya ubertura ye zarrada, lo que significa que a luenga se sitúa tan cerca como siga posible d'o paladar sin creyar una constricción que se pueda calificar como consonant.
* A suya localización ye posterior, lo que significa que a luenga se sitúa tan dezaga como siga posible en a boca sin creyar una constricción que se pueda calificar como consonant.
* O suyo arredondeyo vocalico ye protruiu, lo que significa que os labios son abocinaus y a suyas superficies interiors exposadas.

## Presencia
### En aragonés
En aragonés existe iste fonema y se representa con o grafema  en todas as suyas realizacions: ***u'''ngla'' ([’uŋgla]), ''f'''u'''so'' ([’fuso]), ''f'''u'''rco'' ([’fuɾko]), ''ot'''u'''lar'' ([otu’laɾ]), ''p'''u'''yas'' ([’puyas]), ''a'''u'''ca'' ([’au̯ka]), ''pa'''u'''to'' ([’pau̯to]), ''a'''u'''gua'' ([’au̯ɣwa]), ''a'''u'''to'' ([’au̯to]), ''aspe'''u'''to'' ([as’peu̯to]), ''cudia'''u*** ([ku’ðjau̯]).

### Eixemplos en diferents luengas

## Se veiga tamién
* Aproximant labiovelar sonora.

## Referencias